ΚΑΝΟΝΙΣΜΟΣ (ΕΚ) αριθ. 1524/96 ΤΗΣ ΕΠΙΤΡΟΠΗΣ της 30ής Ιουλίου 1996 για τροποποίηση του κανονισμού (ΕΚ) αριθ. 3298/94 όσον αφορά το σύστημα οικοσημείων για βαρέα φορτηγά οχήματα διερχόμενα από την Αυστρία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη για την προσχώρηση της Αυστρίας, της Φινλανδίας και της Σουηδίας, και ιδίως το άρθρο 11 παράγραφος 6 και το παράρτημα 4 του πρωτοκόλλου αριθ. 9,

Εκτιμώντας:

ότι το πρωτόκολλο αριθ. 9 της πράξης προσχώρησης της Αυστρίας, της Φινλανδίας και της Σουηδίας προβλέπει ειδικό καθεστώς για τη διαμετακόμιση βαρέων φορτηγών οχημάτων από το έδαφος της Αυστρίας βασισμένο σε ένα σύστημα διαμετακόμισης (οικοσημεία) 7

ότι το άρθρο 14 του πρωτοκόλλου αριθ. 9 προβλέπει ότι διατηρούνται οι υλικοί έλεγχοι χωρίς διακρίσεις στα σύνορα της Αυστρίας με άλλα κράτη μέλη για να ελέγχονται τα οικοσημεία που εκδίδονται βάσει των διατάξεων του άρθρου 11, και τα υπάρχοντα επιτρεπόμενα όρια για διμερείς μεταφορές, όπως ορίζονται από το άρθρο 12 του πρωτοκόλλου αριθ. 9, μόνο έως 31 Δεκεμβρίου 1996 7

ότι η εφαρμογή του άρθρου 11 του πρωτοκόλλου αριθ. 9 μετά τις 31 Δεκεμβρίου 1996 μπορεί όντως να εξασφαλισθεί, μεταξύ άλλων μεθόδων ελέγχου, και με ηλεκτρονικό σύστημα ελέγχου 7

ότι η Επιτροπή πρέπει να αποφασίσει αναλυτικά μέτρα για τα κύρια τεχνικά θέματα που σχετίζονται με το σύστημα οικοσημείων, όπως προβλέπεται στην κοινή δήλωση αριθ. 18 της πράξης προσχώρησης της Αυστρίας, της Φινλανδίας και της Σουηδίας 7

ότι ο κανονισμός (ΕΚ) αριθ. 3298/94 της Επιτροπής (1) θα πρέπει να τροποποιηθεί αντίστοιχα 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συγκροτηθεί βάσει του άρθρου 16 του πρωτοκόλλου αριθ. 9,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3298/94 τροποποιείται ως εξής:

1. Ο τίτλος αντικαθίσταται από τον ακόλουθο τίτλο:

«Κανονισμός (ΕΚ) αριθ. 3298/94 της Επιτροπής, της 21ης Δεκεμβρίου 1994, για τη θέσπιση μέτρων που αφορούν το σύστημα οικοσημείων για βαρέα φορτηγά οχήματα διερχόμενα από την Αυστρία.»

2. Το κείμενο του άρθρου 1 αντικαθίσταται από το ακόλουθο κείμενο:

«Άρθρο 1

1. Ο οδηγός βαρέος φορτηγού οχήματος στο έδαφος της Αυστρίας φέρει και επιδεικνύει, όποτε το ζητούν οι αρμόδιες αρχές ελέγχου, είτε:

α) τυποποιημένο και δεόντος συμπληρωμένο έντυπο ή αυστριακό πιστοποιητικό που βεβαιώνει την πληρωμή των οικοσημείων για τη συγκεκριμένη διαδρομή (εφεξής: "οικοκάρτα"), υπόδειγμα του οποίου περιέχει το παράρτημα Α, ή

β) ηλεκτρονική διάταξη τοποθετημένη επί του μηχανοκίνητου οχήματος, η οποία επιτρέπει αυτόματη αφαίρεση των οικοσημείων (εφεξής: "οικοπινακίδα"), ή

γ) κατάλληλη τεκμηρίωση, όπως ορίζει το άρθρο 13, η οποία αποδεικνύει ότι πραγματοποιείται διαμετακόμιση χωρίς οικοσημεία σύμφωνα με το παράρτημα Γ, ή

δ) κατάλληλη τεκμηρίωση ώστε να επισημαίνεται ότι πραγματοποιείται μεταφορά χωρίς διαμετακόμιση και, όταν το όχημα διαθέτει οικοπινακίδα, αυτή να τοποθετείται για το σκοπό αυτό.

Οι αρμόδιες αρχές της Αυστρίας εκδίδουν την οικοκάρτα έναντι καταβολής του κόστους παραγωγής και διανομής οικοσημείων και οικοκαρτών και τοποθετούν την απαραίτητη υποδομή σε κατάλληλα σημεία ώστε να διαβάζουν τις οικοκάρτες.

2. Οι οικοπινακίδες κατασκευάζονται, προγραμματίζονται και τοποθετούνται σύμφωνα με τις γενικές τεχνικές προδιαγραφές που ορίζει το παράρτημα ΣΤ. Οι αρμόδιες αρχές κάθε κράτους μέλους εξουσιοδοτούνται να εγκρίνουν, να προγραμματίζουν και να τοποθετούν τις οικοπινακίδες.

Η οικοπινακίδα προγραμματίζεται έτσι ώστε να περιέχει πληροφορίες σχετικά με τη χώρα ταξινόμησης και τις τιμές εκπομπών NOx του μηχανοκίνητου οχήματος που αναφέρει το έγγραφο συμμόρφωσης της παραγωγής COP, όπως ορίζει η παράγραφος 4.

3. Η οικοπινακίδα στερεώνεται στο αλεξήνεμο του μηχανοκίνητου οχήματος. Το σημείο στερέωσής της προσδιορίζεται σύμφωνα με το παράρτημα Ζ. Η οικοπινακίδα δεν είναι μεταβιβάσιμη.

4. Ο οδηγός βαρέος φορτηγού οχήματος ταξινομημένου την ή μετά την 1η Οκτωβρίου 1990 φέρει, και παρουσιάζει εφόσον του ζητηθεί έγγραφο COP, υπόδειγμα του οποίου δίδεται στο παράρτημα Β, ως αποδεικτικό των εκπομπών NOx του οχήματος. Για τα βαρέα φορτηγά οχήματα που ταξινομήθηκαν για πρώτη φορά την 1η Οκτωβρίου 1990 ή για τα οποία δεν έχει εκδοθεί σχετικό έγγραφο θεωρείται ότι η τιμή COP είναι 15.8 g/kWh.

5. Τα κράτη μέλη κοινοποιούν στην Επιτροπή τις εθνικές αρχές που είναι αρμόδιες για την έκδοση των εγγράφων και των οικοπινακίδων, που αναφέρονται στις παραγράφους 1 έως 4.»

3. Το άρθρο 2 αντικαθίσταται από το ακόλουθο κείμενο:

«Άρθρο 2

1. Εκτός εάν το όχημα χρησιμοποιεί οικοπινακίδα, επικολλάται και ακυρώνεται ο απαιτούμενος αριθμός οικοσημείων στην οικοκάρτα. Τα οικοσημεία ακυρώνονται με τη θέση υπογραφής κατά τέτοιον τρόπο, ώστε αυτή να εκτείνεται τόσο στα οικοσημεία όσο και στο έντυπο που φέρει τα εν λόγω οικοσημεία. Αντί για υπογραφή, είναι δυνατόν να τίθεται το αποτύπωμα σφραγίδας.

Η οικοκάρτα με τον απαιτούμενο αριθμό οικοσημείων παραδίδεται στις εποπτικές αρχές του κράτους μέλους δήλωσης του οχήματος ή της Αυστρίας, οι οποίες με τη σειρά τους παραδίδουν αντίγραφο με απόδειξη καταβολής.

2. Εάν το όχημα διαθέτει οικοπινακίδα, κατόπιν επιβεβαίωσης ότι το όχημα είναι υπό διαμετακόμιση που απαιτεί οικοσημεία, αφαιρείται αριθμός οικοσημείων, αντίστοιχος των πληροφοριών για τις εκπομπές NOx που έχουν τεθεί στη μνήμη της οικοπινακίδας του οχήματος, από το σύνολο των οικοσημείων που έχουν χορηγηθεί στο κράτος μέλος ταξινόμησης του οχήματος. Η διαδικασία αυτή εξασφαλίζεται με την υποδοχή και τη μέριμνα των αυστριακών αρχών.

Η οικοπινακίδα των οχημάτων που πραγματοποιούν διμερείς μεταφορές, πρέπει να ρυθμίζεται πριν την είσοδο στο αυστριακό έδαφος έτσι ώστε να επισημαίνεται ότι δεν πρόκειται για διαμετακόμιση.

3. Σε περίπτωση που χρησιμοποιείται οικοκάρτα και αλλάξει η μονάδα έλξης κατά τη διάρκεια της διαμετακόμισης, η απόδειξη πληρωμής κατά την είσοδο εξακολουθεί να ισχύει και παρακρατείται. Εφόσον η τιμή COP της νέας μονάδας έλξης υπερβαίνει εκείνην που αναγράφεται στο έντυπο, τα πρόσθετα οικοσημεία που έχουν προσαρτηθεί σε νέα κάρτα, ακυρώνονται κατά την έξοδο από τη χώρα.

4. Για τις διελεύσεις που απαιτούνται οικοσημεία, η οικοκάρτα ή η οικοπινακίδα θα αντικαταστήσουν όλα τα αυστριακά έντυπα που χρησιμοποιούνται μέχρι τώρα για τις στατιστικές στον τομέα των μεταφορών.

5. Οι αρμόδιες αρχές των κρατών μελών θα κοινοποιούν τακτικά στην Επιτροπή τον αριθμό των χρησιμοποιημένων οικοσημείων στις οικοκάρτες. Τα πρωτότυπα ή αντίγραφα των εντύπων με τα ακυρωμένα οικοσημεία τίθενται, ενδεχομένως, στη διάθεση των επιμέρους εθνικών αρχών ή της Επιτροπής.

Ειδάλλως, εφόσον το όχημα διαθέτει οικοπινακίδα, οι αυστριακές αρχές παρέχουν τις αναγκαίες πληροφορίες στις διορισμένες αρχές του κράτους μέλους όπου έχει ταξινομηθεί το όχημα εντός 48 ωρών ότι πραγματοποιήθηκε διαμετακόμιση. Οι πληροφορίες αυτές κοινοποιούνται και στην Επιτροπή.

6. Οι διατάξεις των παραγράφων 1 έως 5 εφαρμόζονται με την επιφύλαξη του άρθρου 14 α.»

4. Στο άρθρο 3 παράγραφος 3 η εισαγωγική φράση αντικαθίσταται από το ακόλουθο κείμενο:

«Με την επιφύλαξη της παραγράφου 2, συνεχείς διαμετακομιστικές διελεύσεις μέσω της Αυστρίας που χρησιμοποιούν τους ακόλουθους σιδηροδρομικούς τερματικούς σταθμούς θεωρούνται ως διμερείς διελεύσεις.»

5. Το άρθρο 4 αντικαθίσταται από το ακόλουθο κείμενο:

«Άρθρο 4

Τα οικοσημεία ισχύουν από την 1η Ιανουαρίου του έτους για το οποίο αποδίδονται έως τις 31 Ιανουαρίου του επομένου έτους.»

6. Το άρθρο 5 τροποποιείται ως εξής:

α) Στην παράγραφο 1, η δεύτερη πρόταση αντικαθίσταται από την εξής:

«Σε περίπτωση επανηλειμμένων παραβάσεων του παρόντος κανονισμού, εφαρμόζεται το άρθρο 8 παράγραφος 3 και το άρθρο 11 του κανονισμού (ΕΟΚ) αριθ. 818/92 του Συμβουλίου (*).

(*) ΕΕ αριθ. L 95 της 9. 4. 1992, σ. 1.»

β) Οι παράγραφοι 2 και 3 αντικαθίστανται από το ακόλουθο κείμενο:

«2. Η Επιτροπή και οι αρμόδιες αρχές των κρατών μελών παρέχουν, στο πλαίσιο των αρμοδιοτήτων τους αμοιβαία διοικητική συνδρομή κατά την εξακρίβωση και τη δίωξη των παραβάσεων του πρωτοκόλλου αριθ. 9 ή του παρόντος κανονισμού λαμβάνοντας ιδιαίτερα μέριμνα να χρησιμοποιούνται και να διεκπεραιώνονται ορθά οι οικοκάρτες και οικοπινακίδες.

3. Είναι δυνατόν να διεξάγονται έλεγχοι σε σημείο διαφορετικό από τα σύνορα κατ' επιλογήν του κράτους μέλους χωρίς να γίνεται καμία διάκριση.»

γ) Προστίθενται οι εξής παράγραφοι 4 και 5:

«4. Οι αυστριακές εποπτικές αρχές μπορούν, με βάση την αρχή της αναλογικότητας, να λάβουν τα ενδεδειγμένα μέτρα εφόσον ένα όχημα διαθέτει οικοπινακίδα και συντρέχει ένας τουλάχιστον από τους κάτωθι λόγους:

α) το όχημα ή η μεταφορική εταιρεία στην οποία ανήκει το όχημα έχουν κάνει επανειλημμένες παραβάσεις 7

β) δεν εναπομένουν επαρκή οικοσημεία στη χώρα στην οποία είναι ταξινομημένο το όχημα 7

γ) πρόσωπο άλλο από τις προβλεπόμενες στο άρθρο 1 παράγραφος 2 αρχές έχει χειρισθεί ή αλλάξει την οικοπινακίδα 7

δ) το κράτος μέλος δεν έχει χορηγήσει επαρκή οικοσημεία για το όχημα ούτως ώστε αυτό να μπορεί να πραγματοποιήσει διαμετακόμιση 7

ε) το όχημα δεν διαθέτει τα κατάλληλα έγγραφα σύμφωνα με το άρθρο 1 παράγραφος 1 στοιχεία γ) και δ), τα οποία δικαιολογούν ότι έχει τοποθετηθεί οικοπινακίδα για να επισημαίνεται ότι πραγματοποιείται μεταφορά στο αυστριακό έδαφος χωρίς διαμετακόμιση 7

στ) όταν η οικοπινακίδα που προδιαγράφεται στο παράρτημα ΣΤ δεν έχει φορτισθεί με οικοσημεία που να επαρκούν για διαμετακόμιση.

5. Οι αυστριακές εποπτικές αρχές μπορούν, με βάση την αρχή της αναλογικότητας, να λάβουν τα ενδεδειγμένα μέτρα εφόσον ένα όχημα διαθέτει οικοπινακίδα και συντρέχει ένας τουλάχιστον από τους κάτωθι λόγους:

α) δεν επεδείχθη οικοκάρτα στις εποπτικές αρχές σύμφωνα προς τις διατάξεις του παρόντος κανονισμού 7

β) η οικοκάρτα που επεδείχθη δεν είναι πλήρης ή ορθή, ή τα οικοσημεία της δεν έχουν τοποθετηθεί σωστά 7

γ) το όχημα δεν διαθέτει τα κατάλληλα έγγραφα, τα οποία δικαιολογούν ότι δεν χρειάζονται οικοσημεία.»

7. Στο άρθρο 6 η παράγραφος 2 αντικαθίσταται από το ακόλουθο κείμενο:

«2. Τα τυπωμένα οικοσημεία προς επικόλληση στις οικοκάρτες διατίθενται προς τα κράτη μέλη ετησίως σε δύο δέσμες, η μία πριν την 1η Οκτωβρίου του προηγουμένου έτους και η δεύτερη πριν την 1η Μαρτίου του τρέχοντος έτους.

Στις περιπτώσεις που προβλέπονται στο άρθρο 11 παράγραφος 2 στοιχείο γ) του πρωτοκόλλου αριθ. 9, ο αριθμός οικοσημείων μειώνεται για το έτος εκείνο σύμφωνα με τη μέθοδο που ορίζει το σημείο 3 του παραρτήματος 5 του εν λόγω πρωτοκόλλου.»

8. Το άρθρο 7 αντικαθίσταται από το ακόλουθο κείμενο:

«Άρθρο 7

1. Οι αρμόδιες αρχές των κρατών μελών κατανέμουν τα οικοσημεία που διαθέτουν στους ενδιαφερόμενους μεταφορείς που είναι εγκατεστημένοι στο έδαφος τους.

2. Κάθε χρόνο, οι αρμόδιες αρχές των κρατών μελών κοινοποιούν και επιστρέφουν στην Επιτροπή, το αργότερο έως τις 15 Οκτωβρίου, τα οικοσημεία τα οποία, βάσει των διαθέσιμων στοιχείων και των εκτιμήσεων για τη διακίνηση κατά τον τελευταίο μήνα του έτους, δεν πρόκειται να χρησιμοποιηθούν έως το τέλος του έτους.»

9. Στο άρθρο 8 η παράγραφος 2 αντικαθίσταται από το εξής κείμενο:

«2. Τα οικοσημεία του κοινοτικού αποθέματος χορηγούνται από την Επιτροπή στα κράτη μέλη σύμφωνα με τη διαδικασία που ορίζει το άρθρο 16 του πρωτοκόλλου αριθ. 9, τουλάχιστον ένα μήνα πριν τη λήξη του έτους.

Η επαναχορήγηση σταθμίζεται με βάση τα ακόλουθα κριτήρια, όπως προσδιορίζονται στο παράρτημα Ε:

- την ιδιαίτερη γεωγραφική θέση της Ελλάδας και της Ιταλίας,

- τις συνέπειες που έχει η ένωση της Γερμανίας,

- την προώθηση εναλλακτικών τρόπων μεταφοράς μέσω της Αυστρίας, και ιδίως της "Rollende Landstrasse",

- τον αριθμό οικοσημείων που χορηγήθηκαν και χρησιμοποιούνται επί του παρόντος από τα κράτη μέλη,

- τις μέσες τιμές των εκπομπών NOx των οχημάτων υπό διαμετακόμιση από τα κράτη μέλη,

- απρόβλεπτες περιστάσεις.»

10. Στο άρθρο 9, οι λέξεις «της πράξης προσχώρησης της Νορβηγίας, της Αυστρίας, της Φινλανδίας και της Σουηδίας» διαγράφονται.

11. Στο άρθρο 10, οι λέξεις «Υπό μορφή διευκρίνησης από το άρθρο 11» αντικαθίστανται από τις λέξεις «Για τους σκοπούς του».

12. Παρεμβάλλεται το ακόλουθο άρθρο 14α:

«Άρθρο 14α

Επί μία μεταβατική περίοδο που λήγει στις 31 Δεκεμβρίου 1997, επιτρέπεται η χρήση οικοκαρτών και οικοπινακίδων για τη διαχείριση της διαμετακομιστικής κυκλοφορίας.

Από 1ης Ιανουαρίου 1998 η Επιτροπή επιτρέπει σε κάθε κράτος μέλος να χρησιμοποιεί οικοκάρτες έως το 0,6 % κατ' ανώτατο όριο του συνολικού αριθμού οικοσημείων των κρατών μελών, όπως ορίζει το άρθρο 9. Τα κράτη μέλη κοινοποιούν στην Επιτροπή μέχρι την 1η Αυγούστου εκάστου έτους το αργότερο τον αριθμό οικοσημείων που επιθυμούν να χρησιμοποιήσουν στις οικοκάρτες το επόμενο έτος. Τα οικοσημεία αυτά διατίθενται από την Επιτροπή σε μία μόνο δέσμη πριν την 1η Δεκεμβρίου. Οι οικοκάρτες διατίθενται σύμφωνα με το δεύτερο εδάφιο του άρθρου 1 παράγραφος 1.»

13. Το παράρτημα Ε αντικαθίσταται από το παράρτημα Ι του παρόντος κανονισμού.

14. Προστίθενται τα παραρτήματα ΣΤ και Ζ που παρατίθενται στο παράρτημα ΙΙ του παρόντος κανονισμού.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από 1ης Ιανουαρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1996.

Για την Επιτροπή

Neil KINNOCK

Μέλος της Επιτροπής

(1) ΕΕ αριθ. L 341 της 30. 12. 1994, σ. 20.

ΠΑΡΑΡΤΗΜΑ Ι

«ΠΑΡΑΡΤΗΜΑ Ε

ΚΡΙΤΗΡΙΑ ΑΝΑΚΑΤΑΝΟΜΗΣ ΤΩΝ ΟΙΚΟΣΗΜΕΙΩΝ

Ιδιαίτερη γεωγραφική θέση της Ελλάδας και της Ιταλίας

Από το κοινοτικό απόθεμα που αντιπροσωπεύει το 3,34 % του συνολικού αριθμού οικοσημείων, ένα μερίδιο που αντιστοιχεί σε 4 874 μονάδες του παραρτήματος Δ χορηγείται κατ 'αρχήν στην Ιταλία και ένα μερίδιο 576 μονάδων του παραρτήματος Δ χορηγείται στην Ελλάδα, Επιπλέον, καταβάλλονται όλες οι αναγκαίες προσπάθειες ώστε να εξασφαλιστεί ότι κατά τη χορήγηση του μεριδίου οικοσημείων στην Ελλάδα λαμβάνονται επαρκώς υπόψη οι ανάγκες της χώρας.

Συνέπειες της ένωσης της Γερμανίας

Επίσης, από το κοινοτικό απόθεμα χορηγείται μερίδιο οικοσημείων που αντιστοιχεί σε 6 444 μονάδες του παραρτήματος Δ καταρχήν στη Γερμανία.

Προώθηση εναλλακτικών τρόπων μεταφοράς μέσω της Αυστρίας, και ιδίως της "Rollende Landstrasse"

Όλα τα αυστριακά οικοσημεία που επιστρέφονται στην Επιτροπή για ανακατανομή διανέμονται στα κράτη μέλη που ζητούν πρόσθετα οικοσημεία αναλογικά των στατιστικών, στις οποίες φαίνεται ότι τα βαρέα φορτηγά οχήματα που είναι ταξινομημένα στα εν λόγω κράτη μέλη διέρχονται από τη "Rollende Landstrasse" στην Αυστρία.

Αριθμός οικοσημείων που χορηγήθηκαν και χρησιμοποιούνται επί του παρόντος από τα κράτη μέλη. Μέσες τιμές εκπομπών NOx των οχημάτων υπο διαμετακόμιση από τα κράτη μέλη.

Τα εναπομένοντα οικοσημεία διανέμονται στα κράτη μέλη που ζητούν πρόσθετα οικοσημεία με βάση συντελεστή, ο οποίος καθορίζεται ως εξής για κάθε κράτος μέλος:

- αριθμός οικοσημείων που κρίνεται αναγκαίος, με βάση προβολή των πλέον πρόσφατων στατιστικών της Αυστρίας 7

- πολλαπλασιαζόμενος επί της δόσης οικοσημείων χορηγηθέντων σε κράτος μέλος, τα οποία χρησιμοποιήθηκαν όντως από το κράτος μέλος αυτό το προηγούμενο έτος 7

- πολλαπλασιαζόμενος επί της πλέον πρόσφατης μέσης τιμής NOx των υπό διαμετακόμιση οχημάτων από το κράτος μέλος, ως ποσοστό της επιδιωκόμενης τιμής για το συγκεκριμένο έτος.»

ΠΑΡΑΡΤΗΜΑ ΙΙ

«ΠΑΡΑΡΤΗΜΑ ΣΤ

ΓΕΝΙΚΕΣ ΠΡΟΔΙΑΓΡΑΦΕΣ ΤΗΣ ΟΙΚΟΠΙΝΑΚΙΔΑΣ

Επικοινωνία περιορισμένης ακτίνας δράσεως μεταξύ σημαντήρα και οχήματος

(Προκαταρκτικά) πρότυπα και τεχνικές εκθέσεις σχετικές με DSRC

Τα ακόλουθα έγγραφα, που έχει δώσει η CEN/TC 278, πρέπει να ληφθούν υπόψη για την επικοινωνία περιορισμένης ακτίνας δράσης μεταξύ οχημάτων και παρόδιας υποδομής:

a) prENV278/9/

62 «DSRC Physical Layer using Microware at 5.8 GHz» 7

b) prENV278/9/

64 «DSRC Data Link Layer» 7

c) prENV278/9/

65 «DSRC Applications Layer».

Εξέταση τύπου

Ο προμηθευτής της οικοπινακίδας πρέπει να υποβάλει για τις εν λόγω συσκευές πιστοποιητικά έγκρισης τύπου από διαπιστευτικό οργανισμό δοκιμών, από τα οποία να προκύπτει η εκάστοτε τήρηση όλων των οριακών τιμών που καθορίζονται στην ισχύουσα I-ETS 300674.

Συνθήκες λειτουργίας

Η οικοπινακίδα για το αυτόματο σύστημα οικολογικών σημείων πρέπει να εγγυάται την απαιτούμενη λειτουργικότητα βάσει των ακολούθων συνθηκών λειτουργίας:

- συνθήκες περιβάλλοντος: περιβάλλουσα θερμοκρασία από -25°C έως +70°C 7

- καιρικές συνθήκες: όλες οι αναμενόμενες 7

- κυκλοφορία: σε περισσότερες από μία λωρίδες, ρέουσα 7

- ταχύτητες: από διακοπτόμενη ("stop and go") έως 120 km/h.

Οι παραπάνω συνθήκες λειτουργίας αποτελούν ελάχιστες απαιτήσεις που θέτουν οι απαιτήσεις των (προκαταρκτικών) προτύπων σχετικά με DSRC.

Η οικοπινακίδα αντιδρά σε μικροκυματικά σήματα προερχόμενα μόνον από εφαρμογές που στηρίζονται από αυτήν.

Οικοπινακίδα

Ταυτοποίηση

Κάθε οικοπινακίδα φέρει αποκλειστικό αριθμό ταυτότητας. Ο αριθμός αυτός, εκτός από τον απαιτούμενο για την αναγνώριση πλήθος ψηφίων, πρέπει επίσης να περιλαμβάνει άθροισμα ελέγχου των εν λόγω ψηφίων για την επαλήθευση της ακεραιότητας.

Εγκατάσταση

Η οικοπινακίδα σχεδιάζεται ώστε να προσφέρεται για εγκατάσταση πίσω από το αλεξήνεμο του φορτηγού ή του έλκοντος οχήματος. Με τη διαδικασία εγκατάστασης πρέπει η οικοπινακίδα να συνδέεται μόνιμα με το όχημα.

Δήλωση διαμετακόμισης

Η οικοπινακίδα πρέπει να διαθέτει σχετική δυνατότητα ώστε να δηλώνεται διαδρομή που εξαιρείται χρέωσης οικοσημείων.

Η δυνατότητα αυτή πρέπει να προκύπτει σαφώς στην οικοπινακίδα για λόγους ελέγχου, είτε να υπάρχει η δυνατότητα μετάθεσής της σε καθορισμένη αρχική θέση. Σε κάθε περίπτωση πρέπει να εξασφαλίζεται ότι για την αξιολόγηση στο σύστημα θα λαμβάνεται υπόψη μόνον το καθεστώς κατά την είσοδο.

Εξωτερικά χαρακτηριστικά

Κάθε οικοπινακίδα πρέπει επίσης να είναι σαφώς αναγνωρίσιμη σε οπτική επισκόπηση. Για το λόγο αυτό πρέπει ο παραπάνω αναφερόμενος αριθμός ταυτότητας να είναι ανεξίτηλος στην επιφάνειά της.

Πρέπει να είναι δυνατή η τοποθέτηση μη αφαιρέσιμης και ανεξίτηλης σήμανσης υπό μορφή έτοιμης αυτοκόλλητης ετικέτας. Η εν λόγω σήμανση περιλαμβάνει τον αριθμό των οικοσημείων του εκάστοτε οχήματος ("5", "6", . . . "16").

Οι ειδικές αυτές ετικέτες πρέπει να παρέχουν ασφάλεια έναντι παραποιήσεων καθώς επίσης μηχανική αντοχή και ανθεκτικότητα στο φως και τη θερμοκρασία. Πρέπει να διαθέτουν επαρκή πρόσφυση ώστε η αφαίρεσή τους να έχει ως αποτέλεσμα την καταστροφή της οικοπινακίδας.

Προβολή της ακεραιότητας

Το περίβλημα πρέπει να είναι κατασκευασμένο κατά τρόπον ώστε, να αποκλείεται εκούσια αλλοίωση των εσωτερικών εξαρτημάτων και κάθε παρέμβαση να είναι εκ των υστέρων ανιχνεύσιμη.

Χωρητικότητα μνήμης

Η οικοπινακίδα πρέπει να διαθέτει επαρκή χωρητικότητα μνήμης ώστε να περιλάβει τα ακόλουθα δεδομένα:

- αριθμό ταυτότητας 7

- στοιχεία του οχήματος:

- τιμή COP,

- στοιχεία συναλλαγής:

- προσδιορισμός του συνοριακού σταθμού 7

- ημέρα/ώρα 7

- καθεστώς της δήλωσης διαδρομής 7

- πληροφορίες αποκλεισμού (μαύρη λίστα) 7

- στοιχεία καθεστώτος:

- ακεραιότητα/προσβολές 7

- κατάσταση μπαταρίας 7

- καθεστώς κατά την τελευταία επικοινωνία.

Πέραν αυτών πρέπει να προβλέπεται εφεδρεία χωρητικότητας τουλάχιστον 30 %.

ΠΑΡΑΡΤΗΜΑ Ζ

ΑΠΑΙΤΗΣΕΙΣ ΤΟΠΟΘΕΤΗΣΗΣ ΤΗΣ ΟΙΚΟΠΙΝΑΚΙΔΑΣ

>ΑΝΑΦΟΡΑ ΣΕ ΦΗΛΜ>

Η οικοπινακίδα τοποθετείται στην εσωτερική πλευρά του αλεξηνέμου εντός της καθορισμένης περιοχής (βλ. ανωτέρω), η οποία έχει τις εξής διαστάσεις:

x = 100 cm

y = 80 cm.»